Ինչպես հաղորդում է «Արմենպրես»-ը` վկայակոչելով ԱՄՆ Պետդեպարտամենտի պաշտոնական կայքը, այս մասին ճեպազրույցի ժամանակ հայտնել է ԱՄՆ Պետդեպարտամենտի խոսնակ Վիկտորիա Նուլանդը: Նա նշել է, որ պատերազմի ժամանակ մարդկային կյանքերի ողբերգական կորուստը վկայություն է, որ Լեռնային Ղարաբաղի հակամարտությունը չի կարող ունենալ ռազմական լուծում: «Միայն երկարատև և խաղաղ լուծումը թույլ կտա տարածաշրջանում հաստատել կայունություն, բարգավաճում և հաշտեցում: Մենք` որպես ԵԱՀԿ Մինսկի խմբի համանախագահներ, հաստատակամորեն հավատարիմ ենք կողմերի հետ աշխատելու հանձնառությանը»,- հայտարարել է Վիկտորիա Նուլանդը: